දියතලාව මූලික රෝහලේ දී ඊයේ(23) සවස තුන් නිවුන් දරු උපතක් සිදු වුනා.ඔවුන් තුන් දෙනාම ගැහැනු දරුවන් වන අතර ඔවුන් මනා සෞඛ්‍ය තත්ත්වයෙන් පසුවන බව රෝහලේ වෛද්‍යවරු කියා සිටියා.මේ තුන් නිවුන් දරුවන්ගේ වාසනාවන්ත මව වන්නේ  21 හැවිරිදි එම්.ඩී.චන්ද්‍රිකා දර්ශනී.පියා 23 හැවිරිදි ලක්ෂාන් ධනංජය.බණ්ඩාරවෙල- මකුල්ඇල්ල- මැදපතන- වනසිංහගම ඔවුන් පදිංචිව සිටිනවා.තරුණ පියාට ස්ථිර රැකියාවක් නොමැති අතර උමා ඔය ව්‍යාපෘතියෙන් ඔවුන් ජිවත් වන ගමට දැඩි බලපෑමක් එල්ල වී ඇති බව අප වාර්තාකරු කියා සිටියා.මව්පියන් මෙම දරුවන් හදා වඩා ගැනීමට උපකාර අපේක්ෂා කරනවා.මෙම දරුවන් හා මව තවමත් දියතලාව මුලික රෝහලේ නේවාසිකව සිටින බවද අප වාර්තාකරු කියා සිටියා.